Acţionarii majoritari de la Dinamo, compania "Red&White", poartă negocieri cu mai mulţi oameni de afaceri, dar şi fonduri de investiţii pentru implicare financiară la echipă.
Horia Ivanovici, moderatorul emisiunii FANATIK SUPERLIGA a dezvăluit că Dinamo are discuţii cu un fond de investiţii din Portugalia. Acţionarul majoritar Eugen Voicu, a dezvăluit în direct că nu ar vrea să comenteze până când nu se semnează documentele:
"Nu vreau să comentez. Întotdeauna trebuie să vii discret până când ai semnat. Cu grupul One subiectul este închis. Nu e o atitudine de respingere, ci de părere de rău.
Avem discuţii, nu pot să dau detalii. Dar suntem într-un moment în care stabilitatea financiară este asigurată. Nu avem problemele pe care le-am avut pe parcurs.
Am avut multe nopţi nedormite în perioada aceasta. Acum suntem pe un traseu echilibrat. Licenţa va fi rezolvată, există bani. Noi suntem în discuţii cu persoane fizice şi juridice.
Pot să vină şi fonduri de investiţii. Chiar dacă sunt într-o fază incipientă, discuţiile sunt serioase. Nu aş vrea să intru în amănunte. După ce ieşim din insolvenţă, trecem de acest sezon şi rămânem în Liga 1, nu am luat în calcul o altă variantă…
Ne dorim să rămânem în Liga 1 şi şansele sunt mari în continuare. O să vedeţi că la anul, poate chiar în toamnă, Dinamo va fi o ţintă pentru anumiţi investitori.
Lucrurile vor arăta cu totul altfel. Inclusiv academia de copii. O să investim foarte mult acolo. O să atragem bani, din sponsorizări, Dinamo este un club atractiv pentru companii.
Am avut un buget spre 7 milioane de euro. Din păcate, la încasări nu ne-am atins ţintele, dar am fost conform estimărilor noastre, în rest", a spus Eugen Voicu la FANATIK SUPERLIGA.